दिल्ली मौसम:15 साल में सबसे गर्म दिन रहा बुधवार, तापमान 32.5 डिग्री तक पहुंचा
दिल्ली में बीते 15 साल में फरवरी महीने में बुधवार सबसे गर्म दिन रहा। मौसम विज्ञान विभाग (आईएमडी) ने बताया कि बुधवार को अधिकतम तापमान 32.5 डिग्री सेल्सियस दर्ज किया गया।
दिल्ली:दिल्ली में बीते 15 साल में फरवरी महीने में बुधवार सबसे गर्म दिन रहा। मौसम विज्ञान विभाग (आईएमडी) ने बताया कि बुधवार को अधिकतम तापमान 32.5 डिग्री सेल्सियस दर्ज किया गया। राष्ट्रीय राजधानी में बुधवार सुबह मौसम गर्म रहने के साथ ही उमस भरा रहा और हवा में आर्द्रता का स्तर 100 फीसदी तक दर्ज किया गया। वहीं, न्यूनतम तापमान सामान्य से एक डिग्री सेल्सियस अधिक रहा। मौसम विभाग के एक अधिकारी ने कहा, ‘‘ न्यूनतम तापमान 12 डिग्री सेल्सियस दर्ज किया गया, जो सामान्य से एक डिग्री सेल्सियस अधिक है। वहीं हवा में आर्द्रता का स्तर 100 फीसदी दर्ज किया गया। पढ़ें:- खुशखबरी! वैष्णो देवी कटरा के लिए चलेगी स्पेशल ट्रेन, जानिए रूट, टाइम, स्टॉपेजअधिकतम तापमान मंगलवार को 31.5 डिग्री सेल्सियस दर्ज किया गया था। आईएमडी के आंकड़ों के मुताबिक, फरवरी में पिछली बार सबसे अधिक तापमान 2006 में दर्ज किया गया जब पारा 34.1 डिग्री सेल्सियस रहा था। साल 2009 से 2020 के बीच फरवरी के महीने में सबसे अधिक पारा 2017 में 32.4 डिग्री सेल्सियस दर्ज किया गया था। आंकड़ों के मुताबिक, फरवरी 2020 में अधिकतम तापमान 27.8 डिग्री सेल्सियस दर्ज किया गया, 2019 में 28.1 और 2018 में 32 डिग्री सेल्सियस दर्ज किया गया था।पढ़ें:- खुशखबरी! अब हफ्ते में 6 दिन चलेगी यह स्पेशल ट्रेन, जानिए रूट, टाइमिंग, स्टॉपेजजम्मू-कश्मीर और लद्दाख में बारिश या बर्फबारी की संभावनावहीं मौसम विभाग ने शुक्रवार को जम्मू-कश्मीर और लद्दाख में बारिश या बर्फबारी की संभावना जताई है। मौसम विभाग के अधिकारी ने कहा, "25 और 26 फरवरी के दौरान कुछ जगहों पर भारी बारिश और बर्फबारी की संभावना है। इसके कारण बेनिहाल-रामबन, जोजिला, मुगल रोड आदि पर सड़कों में फिसलन रह सकती है, जिससे उड़ानों के संचालन पर असर पड़ सकता है।"इस बीच श्रीनगर में दिन का न्यूनतम तापमान 4.2 डिग्री, पहलगाम में 0.1 डिग्री और गुलमर्ग में 0 डिग्री दर्ज किया गया। लद्दाख के लेह में रात का न्यूनतम तापमान माइनस 7.2, कारगिल में माइनस 7.4 और द्रास में माइनस 8.9 डिग्री रहा। वहीं जम्मू में न्यूनतम तापमान 13.4 डिग्री, कटरा में 12.5, बटोटे में 6.9, बेनिहाल में 4.2 और भद्रवाह में 4.7 डिग्री सेल्सियस दर्ज किया गया।